description: За шест дни след инцидента правителството и Европейската комисия отпуснаха общо 30 млн. лева., граждани и фирми дариха общо 1.7 млн. лева, а политически партии обещаха около 170 хил. лв.

title: Рекордните 32 млн. лева достигнаха отпуснатите за Хитрино средства

maintext:
Фотограф: Stringer
Помощите, отпуснати за преодоляване на щетите в шуменското село Хитрино след влаковата катастрофа и взрива от 10 декември, достигнаха рекордните 32 млн. лв., съобщава в. "Сега". За шест дни след инцидента правителството и Европейската комисия отпуснаха общо 30 млн. лева. Сумата, събрана от дарения на граждани и фирми достигна 1.7 млн. лева, а политически партии обещаха около 170 хил. лв. "Сега" отбелязва, че солидарността с Хитрино е надминала реакциите при всички досегашни бедствия и аварии. Изданието припомня, че веднага след катастрофата премиерът в оставка Бойко Борисов отказа предложената от Унгария финансова помощ, както и помощ и от Турция и Израел.В понеделник (12 декември) кабинетът отпусна 10 млн. лв . за възстановяване на инфраструктурата и за подпомагане на жителите на Хитрино. Половината от средствата се превежда по сметки на общината, а другата половина 5 млн. лв. ще бъде разпределена чрез социалното министерство. Според плана за бедствия 292 семейства получиха еднократна помощ от 325 лв. от правителството. Други 20 млн. лв. ще бъдат отпуснати от Програмата за развитие на селските региони, след като Европесйаката комисия разреши това. В четвъртък земеделското министерство съобщи, че заявления за подпомагане на община Хитрино ще се приемат от 16 януари до 16 март. Кметството ще може да кандидатства за строителство, реконструкция и рехабилитация на нови и съществуващи улици и тротоари, общински пътища и сгради. То ще може да подаде заявление за ремонт и обзавеждане на училището и детската градина. Още 606.7 хил. лв. ще бъдат отпуснати от регионалното министерство за водопровода в селото.По информация на Българския червен кръст (БЧК) към 15 декември е набрана рекордна сума от частни дарители - 1 474 994 лв. От sms-и са се натрупали 985 927 лв., а по откритата банкова сметка са преведени 477 267.95 лв. Средствата ще бъдат управлявани от обществен съвет, чиито председател ще бъде омбудсманът Мая Манолова. Отделно БЧК съобщи, че предоставя храна на местните жители, пожарникарите и полицаите, като много търговски вериги и производители от региона са дарили храна. На евакуираните ще бъдат предоставени 800 големи хранителни пакета от европейската програма за храни за социално слаби.Кметът на Хитрино Нуридин Исмаил обяви, че също прави дарителска кампания и е сформирал местен обществен съвет. Той отчете, че в общинската сметка в помощ на пострадалите от взрива са се събрали от дарения 178 853 лв. На близките на загиналите ще бъдат изплатени по хиляда лв., а на постъпилите в болница – по 500 лв.С безвъзмездна помощ ще се включи и Строителната камара, която ще построи безвъзмездно 11 къщи.От политическите партии ГЕРБ обяви, че ще даде 50 хил. лв. за изграждане на къща, БСП ще дари 40 хил. лв. от заплатите на своите 38 депутати, а ДПС ще дари целите заплати на 30-те си депутати, както и на евродепутатите си. От Движението не са посочили конкретна сума, но "Сега" изчислява, че сумата ще бъде 87 570 лв.Близките на загиналите и пострадалите могат да претендират за обезщетения от застраховката "Обща гражданска отговорност", която се прави за всяка влакова композиция, каза Владимир Тодоров от Българска асоциация на пострадали при катастрофи пред "Фокус". За целта обаче трябва да е приключило разследването и да се знае кой е виновният - частна фирма или жп компанията.


title: "Дунав" ще подаде жалба срещу съдийството в Каварна

maintext:
Нападателят на "драконите" Будинов смята, че тимът му е бил ощетен
[LAP.bg]
Президентът на "Дунав" д-р Симеон Симеонов съобщи след играния в Каварна мач с "Черно море" (0:1), че русенският клуб ще подаде жалба срещу съдийството на Станислав Ставров и неговите помощници.Претенциите на щаба на "драконите" са за две много спорни ситуации в заключителната част на мача. Първо, Михаил Венков изби с ръка центриране на Ненов отдясно, а после Секо изрита същия играч на русенци в наказателното поле.Нападателят на "Дунав" Мирослав Будинов също заяви, че в двата случая е имало чисти дузпи за тима му."Може би проспахме цялото първо полувреме. Събудихме се второто, имаше две дузпи за нас, едната поне можеше да се свири. Но явно, че когато са за отбори като Дунав, се подминават. Честитя на "Черно море", но бяхме ощетени", каза Будинов.

fasttext_language: bg


description: Открити са три първични огнища с инфлуенца (птичи грип) по птиците в областите Видин, Враца и село Маноле. Това съобщи на извънредна пресконференция в Българската агенция по безопасност на храните (БАБХ) зам.-изпълнителният директор на агенцията д-р Петя Петкова, цитирана от агенция "Фокус".

title: В България има три огнища на птичи грип

maintext:
Снимката е архивна.
Фотограф: Красимир Юскеселиев
Открити са три първични огнища с инфлуенца (птичи грип) по птиците в областите Видин, Враца и пловдивското село Маноле. Това съобщи на извънредна пресконференция в Българската агенция по безопасност на храните (БАБХ) зам.-изпълнителният директор на агенцията д-р Петя Петкова, цитирана от агенция "Фокус".Огнището в област Враца е в дивечовъдно стопанство, откъдето заразата се е пренесла на другите две места в област Видин, откъдето има и продадени птици. В първия случай става дума за стопанство, в което се отглеждат полудиви патици и се пускат свободно в природата.В цялата страна за забранени пазарите за птици. Извършва се засилен преглед.Забранява се и ловът на пернат дивеч. Ветеринарите предупреждават, че трябва да се избягва контакт с диви птици, които са най-вероятният източник на инфекция. В големите птицевъдни обекти не се препоръчва да има достъп на външни хора, които не са свързани с производството.От агенцията напомнят, че в няколко държави в Европа вече бяха открити огнища на птичи грип и вероятно този, установен в България, е от същия щам.Отделно от трите огнища в България след сигнал от Европейската комисия България е засякла птичи грип и в пратка еднодневни патенца от Унгария, които се оказали с положителна проба за високо патогенна инфлуенца. Тъкмо тази пратка се е оказала в село Маноле.Ветеринарните лекари припомнят, че няма опасност за хората при консумация на пилешко месо и други птичи продукти. Те напомнят на стопаните, които отглеждат птици в дворовете си да спазват хигиенни мерки. Най-простата е дрехите, с които се ходи при птиците, да се сменят преди влизане в дома.В огнищата с птичи грип птиците са унищожени, а пространствата дезинфекцирани.


description: Столичната Първа градска болница прекратява дейността на отделението си по урология от утре, научи "Дневник". Обяснението за причините и обстоятелствата около това решение на завеждащия отделението д-р Стоян Георгиев и на директора на болницата доц. д-р Цветомир Димитров обаче се разминават.

title: Първа градска болница в София закрива отделението си по урология, версиите за причините се разминават

maintext:
Д-р Стоян Георгиев, завеждащ отделението по урология в Първа МБАЛ София
[www.1mbal.com]
обстоятелствата около
В момента в уролоията на Първа градска има 20 болнични легла.
Днес урологът е потърсил подкрепа от Българския лекарски съюз и от Софийската лекарска колегия, но е останал без отговор от тях. Според него решението на борда на директорите е неправомерно, защото като общинска болница то трябвало да бъде взето от Столичния общински съвет, но такова решение на Общинския съвет няма.
Доц. д-р Цветомир Димитров, изпълнителен директор на Първа МБАЛ София
[www.1mbal.com]
Директорът увери, че
. "В рамките на няколко месеца" ще се търси решение на проблемите и възможност за набиране на нов екип в урологията и стартиране на дейността отново. Техниката и оборудването в отделението ще остане в болницата, като в момента се оглежда и се оценява в какво състояние е. Част от нея може да се използва в хирургията, друга - в доболничните кабинети, поясни Димитров.
"Сега не може да се изпълнява медицинския стандарт. Нали сте наясно, че отделение с един лекар със специалност не може да работи. То не може да съществува и аз съм длъжен да взема мерки", коментира Димитров. На медицинските сестри и санитарите в отделението веднага е била предложена друга разпределение в болницата или в някое от другите общински лечебни заведения, допълни той.
На въпроса защо Георгиев е получил само двудневно предизвестие за уволнението си, Димитров заяви, че "той си има едномесечно предизвестие". "Но не може да се направи график. Как така? Няма кой да покрие дежурствата, разбирате ли? Идват празници, аз се притеснявам, как така ще оставя без специалист", повтори отново директорът след това. За недоволството на Георгиев директорът заяви, че "той е афектиран" и не отчита, че става въпрос за временна мярка, освен това защо няма специалисти в отделението "питайте завеждащия, той прави екипа".
Според него пациентите в отделението в момента са двама и са пред изписване, а ако има нужда да останат ще има възможност по другите отделения.
На въпроси, свързани с обяснението на директора, Георгиев отговори, че не е афектиран, а от болницата са гузни, защото нямат "нито юридическо, нито морално, нито лекарско право" да затварят отделението без първо да са потърсили решение на проблемите и без разрешението на Общинския съвет. Ако ставаше въпрос за временна мярка можеше да бъде пратен в друга болница, докато отделението заработи отново, смята той. "Аз съм ликвидиран като лекар и е развалено едно работещо отделение, незнайно защо", коментира накрая урологът.
Столичната Първа градска болница прекратява дейността на отделението си по урология от утре, научи "Дневник". Обяснението за причините итова решение на завеждащия отделението д-р Стоян Георгиев и на директора на болницата доц. д-р Цветомир Димитров обаче се разминават.раказа, че е бил извикан пред борда на директорите на болницата във вторник след операция на пациент, за да му бъде съобщено, че е уволнен и че отделението се закрива в четвъртък. Били му връчени два документа - първо лист, подобен предизвестие, и веднага след това - такъв за прекратяване на трудовия му договор в срок от два дни.По думите на Георгиев в отделението обаче има, които няма как да бъдат изписани до утре."Всичко това се случва, защото през последните години има огромно текучество в общинските болници и всички грамотни доктори отидоха в частните. Хирурзите в урологията се стремят да отидат там където ще ги оценят. В общинските болнициза млад лекар, моята като завеждащ е 800 лв., а работя от 35 години", казва Георгиев. "Частното здравеопазване първо взе пациентите, след това лекарите и сега ще фалират болниците, а държавата, в лицето на Общинския съвет е много лош стопанин", допълни той.И понеже много от колегите му са напуснали, за да отидат в частни болници, е намаляла работата и капацитета на отделението. Но вместо да се вземат мерки, да се вдигнат заплатите и да се привлекат нови лекари, предвид че в оборудването на отделението през последните години са инвестирани няколко стотин хиляди лева, според Георгиев ръководството на болницата, че да се стигне до закриването му.По думите на Георгиев директорът и бордът дори не се поинтересували отна проблема, които завеждащият бил готов да предложи - например отделението да премине от второ на по-ниското първо ниво на компетентност и да се намали капацитета му.Той, заедно с двамата му специализанти и дежурните лекари в болницата безпроблемно можели да продължат грижата за пациентите, ако те са по-малко, убеден е Георгиев.Отобясниха, че е имало, ръководена от председателя на комисията по здравеопазване на Общинския съвет, която е била запозната и с проблемите в урологията на Първа градска. От там коментираха, че отделението се закрива, защото в него на практика няма лекари, след като почти всички са напуснали. "Като шеф на отделение, защо Георгиев не ги е задържал", попита говорителя на общината риторично и обясни, че в останалите отделения на Първа градска болница няма такъв проблем.също увери, че като се изключи урологията "болницата върви" и "другите отделения си вървят перфектно".Той обясни, че Георгиев е бил единственият специалист уролог, след като неотдавна и последната му колежка напуснала, защото получила степен на инвалидност по ТЕЛК. По думите на директора се е мислело за, предвид че в отделението не достигал медицински персонал, който да ги обгрижва. Графикът нямало как да се планира без хора, а предстоят и празници, допълни той.


description: Във всекидневнике "Дейли Телеграф" те публикуваха на страницата за обяви за семейни събития кратко съобщение за раждането на дъщеричката на екранния герой д-р Уотсън.

title: Туит на деня: Д-р Уотсън си има дъщеря Розамунд

maintext:
Lovely news in the @Telegraph today! Huge congratulations to John and Mary! (We imagine #Sherlock is indeed confused) pic.twitter.com/M7CovnY6tb
— Sherlockology (@Sherlockology) December 12, 2016
Създателите на телевизионната поредица на Би Би Си "Холмс" използваха оригинален начин да рекламират предстоящия четвърти сезон на сериала.Във всекидневника "Дейли Телеграф" те публикуваха на страницата за обяви за семейни събития кратко съобщение за раждането на дъщеричката на екранния герой д-р Уотсън."Поздравления! За Джон и Мери Уотсън във връзка с раждането на тяхроно красиво бебе Розамунд Мерия Уотсън. От вашите приятели госпожа Хъдзън, Моли Хупър и Шерлок Холмс, макар че той не ни помогна за това, защото непрекъснато кисне на телефона", пише в обявата.През ноември бе публикувана снимка на Шерлок със семейство Уотсън и бебето им. В петък Би Би Си разпространи видео клип за започващият на 1 януари сезон.А сега създателите разкриха и името на бебето в рекламна кампания, която опитва да поддържа и увеличава интереса на зрителите до премиерата.


title: И съдълищата се включват в битката със смога в Китай

maintext:
Фотограф: Aly Song
Китайските съдилища ще разширят обхвата на нарушенията, представляващи "екологични престъпления", за да улеснят инициирането на съдебни действия срещу замърсители. Това обявиха висши представители на съдебната система на брифинг в понеделник, цитирани от агенция "Ройтерс".
Новите правила ще позволят на прокуратурата да предприеме действие и срещу замърсителите на въздуха в провинция Хъбей в Северен Китай, който беше потънал в тежък и опасен смог миналата седмица.
Ян Маокун от Върховния народен съд заяви пред репортери, че властите са се опитали да съберат необходимите доказателства за наказателно преследване. Брифингът е публикуван на официалния сайт на съда в Китай.
"Замърсяването на въздуха е различно от замърсяване на водите и почвата. Изключително трудно да се съберат доказателства за престъпления, свързани със замърсяване на въздуха, тъй като то много бързо се разпространява и се разрежда", обяснява Маокун.
Прокурорите ще се фокусират върху специфични престъпления като подправяне на сензорно оборудване или предоставяне на неверни данни за вредните емисии. Признатите за виновни компании ще бъдат наказвани, независимо от количеството на замърсяването.
"Няма значение какво количество замърсяване са изпуснали компаниите, защото в действителност е много трудно да се изчисли. Но ако са подменени или изфабрикувани данни, ако има намеса в работата на оборудването, това ще представлява престъпление срещу околната среда", обясняват китайските съдебни власти.
В момента общественото недоволство срещу замърсяването на въздуха в Китай нараства. Мнозина са на мнение, че властите само говорят, но предприемат малко действия, за да овладеят проблема със смога.
Притесненията от замърсяването станаха повод за граждански протести.
Осем града в Хъбей обявиха "червена тревога" миналата седмица заради токсичния смог, който достигна рекордни нива в някои измервателни станции за мониторинг.
Провинцията Хъбей беше критикувана от Министерството на околната среда. На атаки бяха подложени и редица стоманени компании на нейна територия заради неизпълнение на задължението си да преустановят работата заради замърсяването.


title: Не разбирате ли, че пречите на останалите

maintext:
Хубавец, заради когото се наложи майките с бебешки колички да вървим по пътя.
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите
Фотограф: Гражданите


description: Верстапен не присъства на церемонията, но благодари за приза чрез видео съобщение, в което сподели, че това е била много емоционална година за него и ще я помни завинаги.

title: Макс Верстапен бе избран за спортист на годината в Холандия

maintext:
Холандецът е най-младият победител в историята на Формула 1
Пилотът на "Ред бул" Макс Верстапен стана спортист на годината в Холандия и бе награден на специална церемония снощи.През настоящия сезон 19-годишният холандец стана най-младият победител в кръг от шампионата на Формула 1 и първият от страната на лалетата, който стъпва на най-високото стъпало на подиума.Това се случи след като той триуфира в Гран при на Испания, когато удържа атаките на двамата опитни пилоти на "Ферари", а преди това съотборниците в "Мерцедес" Люис Хамилтън и Нико Розберг не финишираха след удар помежду си.Верстапен не присъства на церемонията, но благодари за приза чрез видеосъобщение, в което сподели, че това е била много емоционална година за него и ще я помни завинаги.Верстапен направи връзка и с холандската футболна легенда Йохан Кройф, който почина през месец март тази година: "Много се радвам, че имах възможност да се запозная с него. Прочетох и неговата книга и там се споменава, че той е обсебен от цифри. Той носеше с гордост номер 14 на гърба си, а първата ми победа бе с време 1:41.40 часа - два пъти числото 14, от което се чувствам още по-специален".


description: Преди гласуването днес представителят на Русия в ООН Виталий Чуркин припомни, че в близките дни в Женева ще има консултации на експерти от САЩ и Русия за обсъждане на план за намиране на решение на ситуацията в Алепо и не трябвало да се взимат режшения преди тях.

title: Русия и Китай наложиха вето на резолюция на ООН за спиране на огъня в Алепо

maintext:
В Алепо бомбените атаки са ежедневие.
Русия и Китай наложиха вето на резолюция в Съвета за сигурност на ООН, призоваваща за прекратяване на огъня в Алепо за седем дни, предадоха световните агенции. Венецуела също гласува срещу този документ, внесен от Испания, Египет и Нова Зеландия.Проектът на резолюция предвиждаше всички страни в сирийския конфликт да сложат край на всички атаки в Алепо за първоначален период от седем дни. Този период можеше да се подновява.Проектът предвиждаше и да се допуснат екипи за оказване на хуманитарна помощ на десетките хиляди жители на онези източни части на град Алепо, които са под контрола на бунтовниците и които са обсадени от правителствените сили.Преди гласуването днес представителят на Русия в ООН Виталий Чуркин припомни, че в близките дни в Женева ще има консултации на експерти от САЩ и Русия за обсъждане на план за намиране на решение на ситуацията в Алепо, важен елемент от който е извеждането на бунтовниците от източната част на града. Чуркин каза, че съветът за сигурност трябва да изчака изхода от тези консултации, преди да приема резолюция за Алепо, предаде ТАСС.Паралелно Канада призова от името на 74 страни членки на Общото събрание на ООН да се обсъди в пленарна зала резолюция за хуманитарната помощ за Алепо. Дата за това обсъждане все още не е насрочена.


title: Еврокомисията е готова да помогне заради катастрофата в Хитрино

maintext:
Виолета Булц
[http://www.vlada.si/http://www.vlada.si/]
Еврокомисарят по транспорта Виолета Булц изрази готовност да окаже съдействие на българските власти заради катастрофата в Хитрино. В Туитър тя съобщи, че мисли за жертвите, съобщи БТА.Булц изразява пожелания за бързо възстановяване на пострадалите.Зам.-председателят на Европейската комисия Кристалина Георгиева написа "Мислите ми са с пострадалите и близките на загиналите в Хитрино!".Темата в Туитър следят и други представители на институциите на ЕС.По думите на премиера в оставка Бойко Борисов комисия тепърва изчислява размера на щетите и на помощта, която държавата е готова да отпусне на община Хитрино. Българските власти до този момент не са обявили, че се нуждаят от помощ за справяне със ситуацията.


description: При акция на полицията, данъчните и дирекцията по безопасност на храните са намерени тонове храни с изтекъл срок, неправилно съхранявани или без необходимите документи.

title: Близо 58 тона негодни храни са иззети за ден в София

maintext:
Снимката е архивна
Фотограф: Цветелина Ангелова
Близо 58 тона негодни хранителни стоки са иззети при акция на столичната полиция, Националната агенция по приходите (НАП) и областната дирекция по безопасност на храните, съобщи МВР.При специализираната операция вчера (15 декември) са проверени хладилни складове и търговски помещения на територията на София. За унищожаване са иззети общо 57 500 кг негодни хранителни стоки – месо, кашкавал, сухо мляко и др. За всички тях не са предоставени документи за произход.При проверките е установено, че част от продуктите са съхранявани неправилно, други са били с изтекъл срок на годност и негодни за консумация, липсвали маркировка и етикети.Започнала е процедура за бракуването и унищожаването на иззетите храни.


title: В "Мерцедес" обсъждали Алонсо за наследник на Розберг

maintext:
Фернандо Алонсо има договор за още една година с "Макларън"
"Мерцедес" потвърди, че Фернандо Алонсо е бил обсъждан като потенциален наследник на отказалия се световен шампион във Формула 1 Нико Розберг. Въпреки това Паскал Верлайн продължава да е фаворит за свободното място."Сребърните стрели" имат ограничено време за намирането на нов пилот, преди да започнат тестовете през февруари. Освен това възможностите на пазара не са много. Тъй като всички топпилоти вече имат договори, германският отбор е в сложна ситуация."Фернандо трябва да бъде взет предвид. Това е пилот, когото аз много уважавам. Той комбинира талант, скорост и опит. Има всичко необходимо", заяви шефът на "Мерцедес" Тото Волф пред "Скай спортс" в ексклузивно интервю, което ще бъде излъчено в четвъртък вечерта."Но той има договор с "Макларън-Хонда" в момента и ние ще трябва да преценим и останалите опции", добави австриецът.Алонсо е в последната година от договора си с "Макларън". Новият шеф на тима от Уокинг Зак Браун заяви в понеделник, че испанецът няма да напусне предсрочно."Имаме договор с Фернандо и той е много щастлив. Очевидно иска да печели състезания, както и ние, но не съм притеснен за някакъв друг сценарий", каза той.Според "Скай спортс" от всички възможни опции Верлайн, който е продукт на системата за развитие на млади пилоти на "Мерцедес", е с най-големи шансове да получи мястото на шампиона.


title: Ненчев вярва на прокуратурата, но не и на главния прокурор

maintext:
Николай Ненчев на влизане във Военноокръжната прокуратура
Фотограф: Юлия Лазарова
Вярвам на прокуратурата,тъй като съм завършил право и ще продължа да вярвам, друг е въпросът дали вярвам на главния прокурор. Това каза министърът на отбраната в оставка Николай Ненчев за писмото си до Сотир Цацаров в което пита дали бил подслушван.Питам до кого е достигала тази информация, кой разполага с нея и дали случайно не се злоупотребява, защото от този телефон комуникирам почти с всички колеги, ежедневно получавам сутрешни доклади с конфиденциална информация, която касае българската национална сигурност и сигурността на нашите съюзници, обясни Ненчев. Другите му въпроси са дали тази информация се съхранява и дали е била обработвана и достигала до хора, които имат същото ниво на достъп, каквото има той в рамките на НАТО.Министърът се надява да разбере и от кои служби е подслушван и предполага, че е бил "закачен" още в началото на мандата си.За договора за ремонт на двигатели на МиГ – 29, за който Ненчев е обвинен, министърът в оставка припомни, че докладна от 2014 г., която е написана от тогавашния командир на ВВС генерал Румен Радев, едно към едно се казва какво трябва да се направи. "Направих точно това. Търсихме различни възможности и ги намерихме", допълни Ненчев. Той каза и, че има решение в рамките на НАТО, в които се казва, че във всеки конкретен случай, когато може да се избегне зависимост от Русия, трябва да бъде използвана. "Така приехме опция да подпишем договор с Полша и го направихме", разказа министърът в оставка. Той добави, че след това е направена обществена поръчка за 10 двигателя – 4 от тях нови и 6 отремонтирани. "В този конкурс се явиха няколко фирми, спечели българска фирма, която има договор с РСК МиГ", каза Ненчев и добави, че няма как да сключи договор с РСК МиГ, защото не са се явили.


description: Чрез ръцете на Бояна Ушева старите, непотребни вещи заживяват нов живот. Историята ѝ всъщност е един път от изкуството, през бурята, наречена журналистика, обратно до корените на истинската страст, която я прави щастлива.

title: Бояна, която вдъхва живот на старите вещи

maintext:
Фотограф: Георги Кожухаров
[Личен архив / danabasheva.com]
Чрез ръцете й старите, непотребни вещи заживяват нов живот . Захабен дървен сандък се превръща в модерно нощно шкафче, вехт куфар засиява като произведение на изкуството с мотиви от Алфонс Муха или Густав Климт, буркани стават кутии за бижута, невзрачни шишета – пъстри вази. Бояна Ушева е творец, превърнал страстта си в своя професия.Историята й всъщност е един път от изкуството, през бурята, наречена журналистика, обратно до корените на истинската любов, която прави човека щастлив. Бояна Ушева израства с аромата на бои, в семейство на творци (баща й е художникът Асен Ушев, а брат й – аниматорът Теодор Ушев ) , между изложби и различни арт прояви. И макар да не учи техниките на рисуването в училище, ги усвоява естествено, с опита на живота си. "Започнах още като ученичка. Тогава правех всякакви шантави неща, правех кукли от парцали, рисувани шалове, които даже доста успешно се продаваха в една галерия, правех картини от стари грамофонни плочи – топях ги на една свещ и ги режех с ножица, и в квартирата ми винаги миришеше на изгоряло", спомня си тя.Докато следва История на изкуството, настъпват бурните първи години на демокрацията и тя намира ново поприще: "Видя ми се някак имагинерно в цялата бунтовност на онези времена, в зората на демокрацията, и се втурнах в журналистиката". Отразява барикадите, студентските протести, след това смутните години на взривове, знакови убийства, после е и парламентарен репортер. В един момент обаче осъзнава, че "се сменяха депутатите, но всичко оставаше едно и също - хората по банките бяха различни, обаче цялото лицемерие и безпринципност в политиката си оставаше". След отказ от журналистиката и няколко години като пиар в сферата на здравеопазването, Бояна осъзнава, че има нужда от истинска промяна. "Страшно се отегчих и си казах: Край, дотук беше. И се върнах към старата си страст, извадих си албума със снимките на старите неща, които аз съм правила и си казах: Започвам пак", разказва тя.А изборът да претворява стари вещи дошъл съвсем естествено. Страстта към тези предмети Бояна има от родителите си. Те непрекъснато купували или се сдобивали с антики, които превръщали в част от интериора на дома. И така, от близо година тя реставрира и декорира различни предмети – от ратанови мебели, през дървени закачалки, до куфари, сандъци и стъклени буркани."Взимам нещо изхвърлено, нещо, което е имало своя история, минало му е времето, захвърлили са го, аз го взимам, съживявам го и го правя история от нов дом, където пак да седи добре, стига да му се намери точното място."Рисувайки с акрилни, восъчни и контурни бои, чрез техники за трансфер на изображението и декупаж, Бояна променя стари кутии за бижута или за пури, създава кутия за играчки от стар сандък или нестандартен шкаф за обувки от ретро куфар. Впрочем, за своите куфари тя говори с особена любов и емоция. "Има нещо много приказно и фантастично в тези стари куфари", казва тя и споделя как се е разделила с един от тях – с изображения на Алфонс Муха (на снимката долу), буквално със сълзи на очи. "Направо ми се късаше сърцето, когато го изпращах в куриерската фирма. Защото правя тези вещи с много голяма любов и докато ги правя, понякога се привързвам към тях", обяснява Бояна. Създадените от нея произведения задължително трябва да останат замалко в дома й, преди да поемат новия си път.Освен че са практични, вещите, които Бояна създава, могат да бъдат и украса, а често самите клиенти намират или дават идеи за най-необичайни приложения – като буркани, използвани вместо кутии, за малки подаръци за Коледа. "Кутията за бижута на баба може да се съживи, да придобие някакъв по-естетски вид и да стане част от нашия интериор. Или пък буркан от туршията на майка ми да се превърне в предмет в стил сецесион", разказва художникът.Бояна е далеч от идеята за перфектност, даже напротив. "Точно това е хубавото на ръчно изработените неща, че не са с щампа, че са различни, че дори да има някакъв дефект, това е уникално, никога няма да се повтори, и да искам няма как да стане."Тя има клиенти, които дават свои вещи, вече е запалила съседи и приятели, които често й носят стари предмети. Сама купува, а понякога се натъква на различни неща на улицата. "Нямаш идея какви неща съм намирала случайно –куфари, които са стояли по мазетата и са подгизнали от влага", казва тя и сочи реставриран дървен сандък, от който се подават елхови клонки, "Той беше в толкова окаяно състояние, имаше пръст в него, захвърлен, а с такива хубави катарами отпред..." Досега Бояна Ушева е от късметлиите, на които не се е налагало да правят компромиси с естетическите си вкусове заради клиент. "Общо-взето ми с е доверяват, дават насока къде живеят, каква е къщата и за какво ще използват предмета", разказва. Случвало се е например да се снабди с розови бои, които иначе не би използвала, за декорация на предмет за детска стая – на момиче, влюбено в розовото, или да използва определени мотиви за буркани, поискани от клиент, но не и да прави нещо, което смята за кич.В момента тя развива сайта си "Бояна арт" , в който показва произведенията си. Засега разчита на него, на Фейсбук страницата си и на YouTube канала си , който поддържа отскоро. Но плановете й са по-големи. Скоро Бояна Ушева ще създаде свое студио, в което да твори, а хората да могат да наблюдават процеса, да виждат на живо изработените неща или да носят свои предмети. "Даже обмислям, защото са ме питали приятели дали може да взема детето им и да му покажа основни техники за смесване на цветове, например, че в това място може да идват и деца в уикендите и да правим такива неща заедно", споделя Бояна.В края на разговора се връщаме към темата за така драстичната промяна - от динамичния ритъм на журналиста към вглъбения, понякога застинал, свят на художника. "Минах през една буря - абсолютна буря, каквато е журналистиката, и пак се върнах към старата си страст. Не съжалявам, защото и там имаше емоции и беше интересно, бяхме биткаджии, сега вече го няма това", обобщава Бояна, "А тук попадам в един по-спокоен свят, по-вълшебен свят, свят на изкуството. Доставя ми удоволствие и спокойствие".


title: Мирела Демирева е най-добрият спортист на България за 2016 г.

maintext:
Олимпийската вицешампионка в скока на височина Мирела Демирева спечели наградата Спортист на годината, която тази вечер беше връчена за 59-и пореден път.
В традиционната анкета своя вот дадоха 154 действащи спортни журналисти от общо 51 електронни и печатни медии.
Демирева заслужи наградата, след като спечели най-ценното от трите български отличия на олимпийските игри в Рио де Жанейро. Тя завоюва сребърен медал и от другото си голямо първенство през годината - европейското в Амстердам.
Това е втори пореден триумф за леката атлетика, след като преди година спортист на годината стана състезателката по троен скок Габриела Петрова. За шести път в последните десет години победителят в класацията е жена, а за 14-и път от 59 издания - лекоатлет.
Ансамбълът по художествена гимнастика спечели наградата за отбор на 2016 г.
[LAP.bg]
Възпитаничките на Ина Ананиева събраха 130 точки и
утболния шампион "Лудогорец", националния отбор по волейбол за мъже и националния тим по хандбал за жени. Това е втора награда за този ансамбъл след 2014 г.
Ина Ананиева спечели анкетата на в. "Труд" за треньор на годината. За нея това също е второ отличие след 2014 г.
Тази година тя се пребори за наградата с Георги Дерменджиев (треньор на "Лудогорец")
, Георги Атанасов (
треньор на Радослав Янков)
, Маркус Якобус ван Лювен (треньор на Мирела Демирева) и Петър Касабов (треньор на Елица Янкова).
Олимпийският шампион Ружди Ружди спечели наградата за най-добър спортист с увреждания
[LAP.bg]
Гюлетласкачът Ружди Ружди беше избран за най-добър спортист с увреждания. 25-годишният лекоатлет сложи край на доминацията на Стела Енева в категорията, след като спечели златен олимпийски медал в Рио и постави нов световен рекорд.
Топ 10:
№ 10: Цветана Пиронкова (тенис)
№ 9: Александър Везенков (баскетбол)
№ 8: Станимира Петрова (бокс)
№ 7: Боян Петров (алпинизъм)
№ 6: Кубрат Пулев (бокс)
№ 5: Григор Димитров (тенис)
№ 4: Ивет Лалова (лека атлетика)
№ 3: Радослав Янков (сноуборд)
№ 2: Елица Янкова (борба)
№ 1: Мирела Демирева (лека атлетика)
27-годишната Демирева се пребори за първото място с бронзовата медалистка от Рио 2016 Елица Янкова и носителя на Световната купа по сноуборд в паралелните дисциплини Радослав Янков.Заочаквано беше избран националният ансамбъл по художествена гимнастика, който през 2016 г. сложи подобаващ край на изключително успешната си кариера с бронзов медал от летните олимпийски игри.изпревариха убедително фДжудистът Ивайло Иванов спечели наградата заза втора поредна година.


description: Пазете се от джебчии, не покривайте лицето си на публични места, а ако сте в Слънчев бряг, внимавайте с проститутките и таксиметрови шофьори – това гласят съветите на британското правителство към туристи, които биха дошли за празниците в България.

title: Проститутките и такситата в България са опасни за британските туристи

maintext:
Фотограф: Mal Langsdon
Пазете се от джебчии, не покривайте лицето си на публични места, а ако сте в Слънчев бряг, внимавайте с проститутките и таксиметровите шофьори – това гласят съветите на британското правителство към туристи, които биха дошли за празниците в България.Последната публикувана информация засяга забраната за забулване "Покриването на лицето на обществени места, в публичния транспорт и правителствените сгради с дрехи като бурки или подобни покривала за глава, е незаконно; ако нарушите този закон, може да ви глобят ".В контекста на скорошните атаки в Европа има съществена, но не и висока опасност от тероризъм , предупреждават лондонските власти.Сред останалите съвети към британските туристи са да внимават с проститутките около Слънчев бряг и Бургас. " Проституцията в България не е незаконна, но имаме сериозен брой съобщения за джебчийство, обири и нападения, извършени от проституки и техни съмишленици". Същото важи и за таксиметровите шофьори в курорта.


description: Prime Video не е достъпна в Китай.

title: "Амазон" пусна платено видео в 200 държави, включително България

maintext:
[Скрийншот primevideo.com]
Samsung и LG
Prime Video са достъпни на английски, като "Амазон" обещава възможности за други езици скоро. За много от филмите и предаванията има възможност за избор на субтитри на различни езици, сред които английски, френски, италиански, португалски, немски и японски.
Гигантът в електронната търговия "Амазон" (Amazon) от днес пусна услугата си за платено видеосъдържание Prime Video в почти цял свят. С новата услуга компанията влиза в директен сблъсък с пионера "Нетфликс" (Netflix).Досега Prime Video се предлагаше само в САЩ, Великобритания, Германия, Австрия и Япония, а вече услугата е достъпна в над 200 държави, включително и България. Услугата не е достъпна в Китай.Prime Video позволява да се гледат пълнометражни филми, сериали и дори някои телевизионни предавания, след като се плати месечен абонамент. Съдържанието е достъпно онлайн през специално мобилно приложение или след сваляне. Компанията дава възможност за използване с една регистрация на до три устройства - онлайн на компютри, таблети и смартфоните под Android и iOS и определени модели смарт телевизори наСайтът и мобилното приложение наЗа 19 държави, сред които Канада, Франция и Индия, услугата е в пакет с абонамента за "Прайм" (Prime). В останалите региони абонаментът за Prime Video е 2.99 евро на месец или долара промоционално за първите шест месеца, след което цената става 5.99 евро/долара месечно. Агенция "Ройтерс" посочва, че "Амазон" пуска новата си услуга почти година след старта на "Нетфликс", абонаментът за който започва от 8.99 долара.


description: Единият от общо трите елена, оставени пред "София Ринг мол" в тясна клетка, не е бил регистриран, както изисква Законът за защита на животните, което значи и че е бил незаконно притежаван.

title: Собственикът на елените пред "София Ринг мол" ще бъде санкциониран

maintext:
Илюстрация: Tsvetelina Naydenova [facebook.com]
ушна маркировка.
от 1000 до
5
000 лв.
Според информацията на "София Ринг мол" животните са били питомни и са родени и отгледани в лицензирана ферма. По думите им за тях винаги са се полагали всички необходими грижи от собственика им Георги Тотев. "Постарахме се условията, при които те гостуваха при нас, да са същите, както и в родната им ферма."
По обясненията на собственика, които от мола цитират, сега е сезонът, в който елените сменят рогата си – през декември те падат и израстват отново през март, така че притесненията и коментарите за техния вид и здравословно състояние са неоснователни. "Северният елен е порода животно, което се чувства добре, живее и спи на открито при температури до минус 40 градуса", уверяват още от търговския център.
"Четири лапи": Хубаво е, че имаше обществена реакция
"Хубавото в цялата тази неприятна история е обществената реакция, заради която следващата година пред мола няма да има еленчета на 10 кв.м. От друга страна, е много жалко, че един мол, който печели доста, стига до това да си прави подобен пиар, като използва за атракция тези животни", коментира пред "Дневник" Явор Гечев от фондация "Четири лапи".
Софийският мол постави трите елена в заграждение пред сградата с идеята да създаде предколедно настроение за посетителите си, но се наложи да го премахне след вълна от гражданско недоволство.
Читатели на "Дневник" изпратиха снимки от "атракцията". "Охраната ни обясни, че ще стоят там до Коледа, когато ще ги впрегнат в шейната на Дядо Коледа. Животните са без никакъв заслон, гонят се, агресират, с изпочупени рога са, единият куца със задно копито", разказа читателят ни през уикенда.
Единият от трите елена, оставени пред "София Ринг Мол" в тясна клетка, не е бил регистриран, както изисква Законът за защита на животните, което значи и че е бил незаконно притежаван.Това става ясно от справка в регистъра на регистрационните карти по закона в Регионалната екоинспекция в София, която установява, че два от екземплярите са регистрирани преди две години (2014 г.), а за третия няма информация. За направената справка информират от пресцентъра на Министерство на околната среда и водите в понеделник.По-рано стана ясно и, че най-младият от трите северни елена нямаДо момента собственикът на животните не е представил изисканите му от компетентните органи документи за произход, маркировка и регистрация, обясняват още от екоминистерството.За това нарушение собственикът ще бъде санкциониран и ще му бъде съставен акт. Според заложената в закона санкция го грози глобаПри извършената тази сутрин проверка в района на "София Ринг мол" от експерти към Областна дирекция по безопасност на храните (ОДБХ) и Регионална инспекция по околната среда и водите (РИОСВ) – София, трите северни елена (Rangifler tarandus) вече не бяха там.В понеделник, от управата на мола излязоха с официално съобщение, че заради реакцията на гражданите са решили да върнат животните на собственика им, но увериха, че и елените са законно притежавани, имат регистрация и са добре гледани.От Областната дирекция по безопасност на храните ще санкционират собственика и за това, че не е подал към тях документ за издаване на разрешение за излагане на животните пред търговския обект, и затова ще му бъде съставен акт. Все още обаче не е ясно от тяхната проверка дали условията, на които са били подложени пред мола, са били адекватни.От "Четири лапи" коментираха още, че подобни случаи, които не са прецедент, имат и много негативен възпитателен ефект върху подрастващите, които най-много се радват на животните по принцип. "С подобни случаи, в които се използват животните като атракция, възпитават децата, че животните се използват за забавление, което е неправилно", каза още Явор Гечев.


title: Плевнелиев: Русия се опитва да подкопае ЕС отвътре като финансира антиевропейските партии

maintext:
Президентът Росен Плевнелиев
Фотограф: Георги Кожухаров
Има доста индикации за руско финансиране на антиевропейски партии и медии в България, както и в други страни от Европейския съюз. Москва иска чрез подкрепата за ултранационалистически партии или движения да подкопае ЕС отвътре.Това казва държавният глава Росен Плевнелиев в интервю за днешния брой на вестник "Франкфуртер алгемайне цайтунг", цитирано от Дойче веле и БТА.Президентът смята, че Русия опитва да постигне на базата на нова идеологическа платформа същата цел, която някога е искал да постигне и Съветският съюз - "отслабването на Европа и разпространяването на съмнения в ценностите на демокрацията и правовата държава".Москва преследва тази цел и в интернет, посочва Плевнелиев. Когато още преди няколко години е предупреждавал за руската политика, чиято цел е систематично да насърчава в интернет отхвърлянето на европейските ценности, някои политици все още са определяли неговите предупреждения за преувеличени, изтъква президентът. "Днес обаче за никого не е тайна, че тази политика е организирана и провеждана с ясната цел да бъде дестабилизиран ЕС".По думите му на гражданите на Европейския съюз трябва да бъде обяснено "какво се случва и какво цели руската пропаганда".


title: И "Кристъл палас" не успя да спре победната серия на "Челси"

maintext:
Диего Коща отново изведе тима си до победа
"Челси" удължи победната си серия в английското първенство на 11 срещи, след като победи "Крисъл палас" с 1:0 като гост в мач от 17-ия кръг.Единственото попадение в срещата отново бе дело на Диего Коща, който обаче ще пропусне следващия мач на своя тим, след като получи петия си жълт картон от началото на сезона.След новия си успех играчите на Антонио Конте събраха 43 точки и имат девет повече от "Арсенал" и "Ливърпул", които все още не са изиграли мачовете си от кръга.Двата отбора предложиха доста битка и равностойна игра в началото на мача, а първото добро положение бе за домакините в 21-ата минута. Кели проби отдясно и пусна по земя в наказателното поле, където Пънчиън стреля от добра позиция, но ударът му бе доста неточен.Постепенно сините овладяха инициативата, но голови положения пред вратата на Хенеси на практика липсваха. В 40-ата минута Пънчиън изпълни добре пряк свободен удар, но топката премина над вратата. Две минути преди края на полувремето Коща откри резултата с първия точен удар към една от двете врати. Аспиликуета центрира отдясно, а испанският национал се предвижи много добре и насочи топката с глава в десния ъгъл.В началото на втората част Куртоа спаси удар на Кабай, а Хенеси отрази опасен изстрел на Канте. В 67-ата минута Моузес и Фабрегас направиха добро двойно подаване, след което топката бе центрирана към Коща, Дан изчисти с глава, но това даде възможност на Алонсо да засече от въздуха. Ударът обаче премина на сантиметри встрани.Пет минути след това Хенеси спаси отбора си от нов гол, избивайки много опасен шут на Канте. Малко след това стражът на домакините отново трябваше да се намесва след изстрел на Алонсо. В 84-ата минута и гредата спаси "орлите" след добро изпънение на Алонсо от пряк свободен удар.


title: Откъс от "Трескав блян" на Джордж Р.Р. Мартин

maintext:
Фотограф: Живко Петров [Издателство "Сиела"]
Сейнт Луис,
април 1857
Абнър Марш рязко удари по бюрото на рецепцията с хикориновия
- Имам среща с някой си Йорк - каза той. - Джош Йорк. Така се казва. Имате ли някой с това име?
Рецепционистът беше старец с очила. Той подскочи, стреснат от почукването, обърна се и изгледа посетителя с усмивка.
- Бре, че т’ва е капитан Марш - изрече той дружелюбно. - От поло’ин година не съм ва виждал, капитане. Чух за нещастието ви де. Ужасно, наистина ужасно. Тука съм от тридесет и шеста, а не съм виждал такъв лед по реката.
- Да не ви пука - отвърна Абнър Марш раздразнено.
Той очакваше подобни подхвърляния. "Домът на плантатора" беше популярен хотел сред моряците. Дори самият той често бе вечерял тук, преди да настъпи онази сурова зима. След ледения запор
Абнър Марш не търсеше нечие съжаление.
- Просто кажи в коя стая е Йорк - каза той с тон, нетърпящ възражение.
Рецепционистът поклати глава нервно.
- Няма да намерите господин Йорк в стаята му, капитане. В трапезарията е, нагъва.
- Сега? По това време? - възкликна Марш и хвърли един поглед на помпозния часовник зад рецепцията, разкопча месинговите копчета на палтото си и извади своя златен джобен часовник. - Има десет минути до полунощ - добави той, невярващ на очите си. - И нагъва?
- Да, господине, нагъва. Господин Йорк сам си знае кога и не е от ония, на които мо’е се възразява, капитане.
Абнър Марш прочисти гърлото си шумно, прибра часовника, извърна гръб, без да продума, и тръгна с големи, тежки крачки към добре обзаведеното лоби. Той беше едър мъж, но съвсем не и търпелив, нито пък свикнал с делови срещи в полунощ. Въртеше бастуна си отривисто, сякаш нямаше никакви проблеми, сякаш все още беше същият онзи човек отпреди. Трапезарията изглеждаше почти толкова просторна и пищна, колкото салон
Недалеч от кухненската врата двама негри сервитьори си шушукаха. Марш не им обърна внимание и продължи към далечния край на залата, където един добре облечен непознат вечеряше сам. Той вероятно чу, че някой приближава, но дори не погледна, понеже беше зает с порцелановата си паница и супата лъже-костенурка
Кройката на дългото му черно палто издаваше, че не е моряк. Вероятно беше от източните щати или дори чужденец. Имаше едро телосложение, макар и да отстъпваше на Марш. Както беше седнал, изглеждаше по-висок, но със сигурност не притежаваше неговата физика. Отначало капитанът взе господина за старец заради бялата му коса. Щом се приближи обаче, забеляза, че тя всъщност е бледоруса, а лицето на непознатия - почти момчешко. Йорк беше гладко обръснат. На издълженото му, студено лице нямаше нито мустаци, нито бакенбарди, а кожата му беше бледа като косата. Марш реши, че дланите му са също като на жена. Той почука на масата с бастуна. Покривката заглуши звука и го превърна в деликатен повик за внимание.
- Вие ли сте Джош Йорк? - попита капитанът.
Господинът вдигна очи и погледите им се срещнаха. Абнър Марш запомни този миг до края на дните си. Беше погледнал в очите на Джошуа Йорк. Всичките му мисли, всичките му кроежи потънаха за миг във водовъртежа на неговия взор. Младеж и старец, конте и чужденец, всички тези епитети изчезнаха в същата секунда. Остана само Йорк, самият той, изпълнен с власт, блян, могъщество.
Очите на Йорк бяха сиви, но на бледото му лице изглеждаха изумително тъмни. Зениците му бяха също като връхчета на игли, тлеещи в черно. Те пронизаха Марш и нахлуха в неговата душа. Сивото около тях беше живо, движеше се като мъгла над реката в тъмна нощ, когато бреговете и светлините чезнат, когато на света не остава нищо освен кораба ти, реката и белите валма. В този думан Абнър Марш забеляза нещо. Виденията се появяваха за миг пред взора му и веднага се разсейваха. Сред бялата пàра надничаше проницателен ум, но в нея витаеше и звяр, мрачен и смразяващ, окован, ала гневен и беснеещ. Смях, самота, коварни страсти. Всичко това се таеше в погледа на Йорк, но най-силното чувство, което излъчваше, беше сила, чудовищна сила, сила безмилостна и неумолима като леда, скършил бляновете на Марш. Някъде сред мъглата той почувства как ледените блокове се носят бавно, бавно. Чу как корабът му се разбива, а с него - и всички надежди. Капитанът никога не бе отмествал поглед пръв пред когото и да било. Ръката му стисна бастуна толкова силно, че се уплаши да не го счупи, но накрая не издържа и извърна очи. Господинът сложи супата настрана, махна и каза:
- Капитан Марш, очаквах ви. Моля ви, седнете.
Гласът му притежаваше приятен тембър, изтънченост, спокойствие.
- Добре - отвърна капитанът непривично тихо.
Той дръпна стола от другата страна на масата и се отпусна на него.
Марш беше грамаден мъж, висок около шест фута и с тегло от почти триста паунда
В празничната рубрика "Четиво" публикуваме откъс от "Трескав блян" - един от последните романи на автора на "Игра на тронове" Джордж Р.Р. Мартин, издаден наскоро от "Сиела". Преводът е на Слави Ганев, а художник на корицата е Живко Петров.си бастун, за да привлече вниманието на служителя.се държеше настрана, и то съвсем не само заради цените. Обичаше храната в "Домът на плантатора" също колкото ненавиждаше редовните посетители: кормчии, капитани, боцмани, всякакви моряци, стари приятели и стари врагове, всички от които бяха наясно с несгодите му.в голям параход: полилеи от шлифовано стъкло, полирани медни лампи, маси, покрити с фин бял лен, изящни порцеланови и кристални съдове. В нормален час всички столове щяха да са заети от пътешественици и моряци, но сега нямаше никой и повечето лампи не светеха. Марш реши, че от късните срещи все пак има някаква полза: поне нямаше да търпи чуждото съчувствие.в нея.. Лицето му имаше червендалест оттенък, а черната си брада капитанът не бръснеше, за да прикрива сплескания си нос и многобройните брадавици. Дори това обаче не можеше да му помогне. Имаше славата на най-грозния мъж, плаващ по реката, и знаеше това. В тежкото синьо капитанско палто с два реда месингови копчета изглеждаше внушително и страшно. Очите на Йорк обаче сякаш погълнаха цялата му напереност. Марш реши, че господинът е фанатик. И друг път беше виждал очи като тези. Носеха ги безумците, проповедниците, хвърлящи адска жупел, бе ги забелязал и у един мъж на име Джон Браун в проклетия Канзас. Марш не искаше да си има нищо общо с фанатици, проповедници, аболиционисти и трезвеници.


description: Хасан Бласим (р. 1973 г.) е иракски писател, носител на приза за чуждестранна литература на"Индипендънт" за 2015 г. и бивш бежанец, живял и в България.

title: Хасан Бласим, писател: Илюзия е, че можеш да се затвориш в собствената си държава

maintext:
Фотограф: Юлия Лазарова
Фотограф: Юлия Лазарова
Фотограф: Юлия Лазарова
Хасан Бласим (р. 1973 г.) е иракски писател, автор на сборниците с разкази "Лудият от площад "Свобода" (една от десетте най-добри книги, преведени на английски за 2014 г. според Publisher's Weekly) и новоиздадената "Иракският Христос" -- наградена с приза за чуждестранна литература на"Индипендънт" за 2015 г.Миналата седмица Бласим бе гост на Софийския литературен фестивал, за да ги представи - първото му завръщане в България откак преди 15 г. прави четири опита да пресече нелегално границата й като бежанец от режима на Саддам Хюсеин и живее за кратко у нас. В Ирак завършва престижното и единствено в страната висше училище по кино - нещо, което разглежда като форма на писателско образование. Именно документалните му филми обаче го принуждават да бяга оттам. Пътуването му до Финландия, където намира убежище, продължава 4 години.- По пътя от Ирак до Хелзинки. Включително и в София понякога, вечер след смяната в ресторанта. После във Финландия имах време да редактирам. Общо четири години.- Година и два месеца, около 2001 г. Работих в най-различни ресторанти. Бил съм черноработник във всяка една от държавите по пътя - Иран, Турция. Знаете, трябва да си платиш на трафикантите, за да продължиш.- Зависи какво се разбира под помощ. По онова време в България нямаше никакви помощи за бежанци. Лагерът в София беше един и препълнен, така че ти даваха една хартийка и те пускаха да си ходиш. А къде - ти не знаеш езика, не познаваш никого. Започваш да си търсиш работа чрез други хора от арабски произход. Аз намерих в един сирийски ресторант. Но не работа като работа – това е робски труд, използват те докрай, защото знаят, че си беззащитен. Вечер спях в ресторанта. Спал съм и край НДК. Не е приятно.- Вижте, не съм започнал да пиша, защото съм преживял много трудности. Аз съм човек на литературата, занимавам се професионално и разбира се, мисля за стил, за ритъм, за скучното и за новото в нея. Като тинейджър мечтаех да съм велик писател. Сравняват ме с Кафка и други западни автори, защото не познават арабски писатели, питат ме дали това е магически реализъм. Не, кошмарен реализъм е, казвам аз.В арабския свят пишем и четем съвременна световна литература, така че съм повлиян от много неща, включително от киното. Когато пиша, обикновено гледам филми, не чета. Трудно ми е да говоря за писането. Често усещам историята вътре в себе си дълго време, преди да я напиша. Мисля я с месеци, докато я видя от началото до края, после сядам и за два дни е готова. Не съм от хората, които пишат и пренаписват, по-скоро страдам разказите си мислено.- Мога да ви кажа, но не знам дали ще го публикувате. От "Би Би Си" отрязаха тази част от разговора ни. Когато ние пресичахме през 2001 г., бежанците не бяхме във фокуса на медиите, както сега. Днес, когато унгарските гранични полицаи ритнат бежанец, го виждаме на телевизионните екрани. По наше време можехме да пресичаме само нощем. И когато войниците ви заловят, четири или пет човека, те са ядосани, защото будуват, накарал си ги да излизат нощем на студа, и целият този гняв, комбиниран с расизъм, се излива върху теб. Турската гранична полиция също измъчва хората. Спомням си българската, защото на тази граница бях четири пъти. Единият път бяхме загубени, не знаехме къде сме, развиделяваше се, когато ни намериха. Подредиха ни на земята и половин час ни ритаха, смеейки се, сякаш е някакво забавление. После ни накараха да влезем в ледената вода. След това те изпращат обратно на турска територия.Има и друга история, не знам дали ще я публикувате. Тежко ми е да си я спомням. Единия път бяхме с нигерийско момиче, тя имаше затруднения с ходенето, затова я носехме. Аз, един нигериец и един афганистанец. Заловиха ни и българските гранични полицаи я изнасилиха. Чувахме крясъците й от другата стая на помещението, в което ни бяха задържали.Както и да е, на всички граници има изтезания. Турците, унгарците, сърбите също те мъчат, когато те хванат в нощта.- Разбира се, иначе няма как да продължиш. Простил съм и на полицаите, които ме измъчваха в Ирак. Не гледам на това като на лична трагедия - това е трагедия на цялото човечество, тя е наша обща. Естествено, каквото съм преживял, винаги ще нося със себе си. Но не си мисля, о, мразя България, мразя полицията, мразя онзи конкретен полицай. Както и иракският, той е част от цяла система - корупция, расизъм, ниско образование, произвол. Затова и се занимавам по малко с активизъм.Ако се вторачиш само в собствената си ситуация, нищо не можеш да постигнеш. По същия начин литературата ми помогна да пресека границите. Казвах си, Хасан, това е роман, скоро ще свърши... Защото да минаваш границата е страшничко. На моменти трябва да съхраниш психиката си. Мен ме спасяваше литературата - през целия път от Ирак до Хелзинки носех със себе си една книга, "Паломар" на Итало Калвино. И днес гледам на нещата отчасти като фикция. Ти може да умреш, но голямата история ще остане.- Започнах заради последната голяма вълна бежанци. Но границите не са тема на днешния ден, те са философски проблем: в историята на човечеството винаги е имало големи групи хора, които се движат.Границите са морален проблем. Тук често говорим за ценностите, с които се гордеем, но трябва да се запитаме те европейски ли са, или капиталистически? Днес имам "бял" паспорт и мога да пресека всички граници. Да се снимам с бедните в Нигерия, да пътувам до Азия за секс с красиво младо момиче. Но ако съм от Нигерия, трябва да ли да преплавам морето и да умра? За какви ценности говори това?Във Финландия често четем съчувствени писания за децата, които умират по границите - да, тъжно е, но и малко двулично, защото точно границите ги убиват. Затова казвам на финландците - вместо да изпитвате вина, издайте на хората временни визи. Не им давайте социални помощи, нека се оправят в нашето общество на конкуренция и капитализъм. Да поработят за година или шест месеца, после да се върнат в страните си, после пак. По-човешко е, отколкото да ги караш да ходят милиони километри. Говоря за икономическите бежанци, не за онези, които бягат от война и преследване. Временните визи като първа стъпка към отваряне на границите.- Това ми е любима тема. Корените на европейските ценности са в древногръцката философия и християнството - и двете идват от изток. Гръцката философия е източна философия, повлияна силно от арабската, християнството го е донесъл Павел, един бежанец от Близкия изток. Илюзия е, че европейските ценности са нещо коренно различно: различни са условията на живот. Откак го няма Саддам Хюсеин младите иракчани слушат западна музика, гледат западни филми...- Разбира се, че ни трябва. През 70-те Ирак и Афганистан бяха модерни светски държави, разровете се в интернет. Хората слушаха Ленън и Хендрикс, говореха за студентски революции. После дойде Студената война. Това, което сега се случва в Сирия, наричаме втора Студена война.Ще ви кажа какво казват обикновените хора - Близкият изток е ивицата Газа на Европа. Територия, която не можеш да напуснеш. Понякога казваме, Боже, вземи целия петрол, та дано ни оставят на мира... Когато от 50 години те бомбардират в името на демокрацията, както в Ирак, е естествено религията да се завърне. Повярвайте, ако ги бомбардират всеки ден, финландците също ще станат религиозни. Днешната ситуация е резултат на дълъг конфликт между Запада и Изтока, чийто основен залог е богатството.- Нека спрем с приказките за "различните култури". Това само налива вода в мелницата на страха и разделението. Да научим хората да не изпитват вина, а да се държат отговорно. Когато искаме да разкажем на децата за природата или българската история, ги водим в музея. Аз казвам, заведете ги на пазара. Разкажете им откъде идва храната, откъде е петрола за пластмасата в тази чаша, от коя гора е дървото за тази маса? Чудесно е да се бориш за спасяването на някоя финландска гора, но какво значение има, докато в Индия някоя фабрика бълва отрови в атмосферата? Не може да продаваш оръжието си на Изток и да не приемаш хората, които бягат от него. Мисълта, че ще си живееш в своята държава, изолиран от света, е илюзия.Гордеем се с Европа - с постиженията й след Втората световна война, с равенството, правата на жените, мултикултурализма, грижата за природата... но виждаме, че с първите икономически удари неонацизмът надига глава.В момента само белите хора имат човешки права. Кой взима големите решения? В Обединените нации - белите хора, в Световната банка - белите хора, в съда в Хага - белите хора... Разбира се, че можем да осъдим някой африкански президент, но Буш, който изби милион души?Трябва генерална промяна в образованието, не само формалното. Светът вече не е "глобално село", а цял град. И може би за някого ще прозвучи крайно - всички езици, традиции и култури са прекрасни, благодаря ти Ирак, благодаря ти, България! Но е време да изградим нова, световна култура, основана на разбирането, че всички сме свързани. Трябва поетапно да отворим границите. Защото какво ще кажем на климатичните бежанци, които скоро ще побегнат от потъналите си родини?- Романите на Ахмед Садауи например са преведени на много езици. Има много големи жени писателки като Инам Кечачи... Много са, трябва да ви пратя списък.


description: В момента показателите на въздуха в селото са 70-80 пъти под нормата.

title: Въздухът в Хитрино е чист, но водата не е годна за пиене, обяви регионалната екоинспекция

maintext:
Фотограф: МВР [МВР]
Няма токсични вредни вещества във въздуха в Хитрино. Това обяви пред БНР директорът на шуменската регионална инспекция по опазване на околната среда и водите Евелина Шишманова. Тя уточни, че в момента показателите на въздуха в селото са 70-80 пъти под нормата.По думите ѝ евентуална опасност може да дойде от източването и пренатоварването на цистерните , което се извършва в момента."Ако нещо се случи там, тогава вече може да се получи обгазяване и да се повишат тези пределни допустими норми. Денонощно следим нивата на въздуха и няма да се преустанови това нещо, докато операцията не завърши", заяви Шишманова.Тя предупреди, че водоизточниците край селото не трябва да се употребяват. До допускането на експерти на мястото на инцидента в Хитрино, които да изследват питейната вода, е препоръчително да се пие само бутилирана вода.Същевременно екипи на ВиК - Шумен вече са започнали работа за възстановяване на водоснабдяването край Хитрино. Това ще ускори работата на пожарникарите, които обезопасяват цистерните от дерайлиралия влак, уточниха от дружеството.


title: Прокуратурата в Бяла Слатина протестира оправдателната присъда на Ценко Чоков

maintext:
Ценко Чоков, сниман на друго дело срещу него.
Фотограф: Юлия Лазарова
Прокурор от Районна прокуратура - Бяла Слатина, внесе в съда протест срещу постановената оправдателна присъда срещу кмета на с. Галиче Ценко Цоков по водено срещу него дело за документно престъпление в качеството му длъжностно лице. Държавното обвинение счита, че присъдата на Районния съд в Бяла Слатина е неправилна, необоснована и постановена в противоречие на закона.Според обвинителния акт на 9.09.2014 г. в с. Галиче в качеството си на кмет Цоков е съставил официални документи, в които удостоверил неверни обстоятелства. Неистински документи били използвани пред нотариус, който действал като пълномощник на продавача, прехвърлил собствеността върху земите на човек, близък на кмета на с. Галиче.Предстои съдебният процес да продължи пред Окръжен съд – Враца.


description: Бразилецът спечели два пъти титлата във Формула 1, два пъти "500-те мили на Индианаполис" и веднъж титлата в сериите КАРТ. Преди две години отново участва в състезание в Сао Пауло.

title: Фотогалерия: Автомобилната легенда Емерсон Фитипалди на 70 г.

maintext: 1/23 снимки в галерията Бразилската легенда в автомобилните спортове Емелсон Фитипалди навършва днес 70 години. Въпреки напредналата си възраст, той не се е отказал изцяло от спорта. Преди две години, на 67 години, той участва в състезанието "6-те часа на Сао Пауло".


title: Мхитарян отрече да е имал конфликт с Моуриньо

maintext:
Арменецът не получава много шансове за изява през този сезон
Нападателят на "Манчестър юнайтед" Хенрик Мхитарян отрече да имал каквито и да е конфликти с мениджъра на тима Жозе Моуриньо.Медиите в Англия спекулираха, че арменецът не получава много шансове за изява именно заради личните си отношения с португалския специалист.Мхитарян пристигна на "Олд трафорд" през лятото като играч №1 на изминалия сезон в Бундеслигата, но през този сезон често остава дори извън основната група на тима."Не е имало никакъв конфликт в отношенията ми с Моуриньо, проблемът не беше в него, а в мен. Сега разбирам защо получих шанс и ще го задържа, защото за мен е много важно да играя", заяви Мхитарян."Когато дойдох, си мислех, че директно влизам сред титулярите, но после видях, че още 25 човека се борят за тези места. Успях да се преборя за своя шанс, знам как мога да помогна на отбора и ще дам всичко от себе си", каза още арменският национал.


title: Франсоа Оланд отказа да се кандидатира за нов мандат

maintext:
Aussi, j'ai décidé de ne pas être candidat au renouvellement de mon mandat
— François Hollande (@fhollande) December 1, 2016
Френският президент Франсоа Оланд обяви в четвъртък, че е решил да не се кандидатира за нов мандат.Той трябваше да вземе това решение до средата на декември и за вечерта бе насрочено негово телевизионно обръщение.В профила си в "Туитър" той обяви новината предварително:Този ход е безпрецентен от много дълго време, коментира "Ройтерс". За пръв път от десетилетия президент на Франция отказва да се кандидатира. Оланд е най-непопулярният държавен глава в историята на страната."Наясно съм с рисковете, че ако поема по този път, няма да събера достатъчно подкрепа, така че реших да не бъда кандидат на президентските избори", обяви от екрана Оланд.По този начин той разкрива възможност други представители на Социалистическата партия да се включат в надпреварата за Елисейския дворец на изборите през април и май.Предварителните избори на социалистите са през януари, а традиционната десница вече определи звой претендент - бившият премиер Франсоа Фийон.Много е вероятно сега водещ кандидат на левицата да стане премиерът Манюел Валс. Той търпеливо отбягваше отговор на въпроса дали ще се кандидатира, очевидно изчаквайки решението на държавния глава.В момента популярността на управляващите е много ниска и социолозите казват, че почти сигурно на балотажа догодина ще се срещнат Фийон и лидерката на Националния фронт Марин льо Пен. На този етап от изборите французите обикновено се обединяват срещу крайната десница, независимо от партийните си пристрастия.


title: Ежедневно - Dnevnik.bg

maintext:
Всеки ден паркира на това място върху тротоара, минавайки в насрещното по бул. Т. Александров
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: Видео: Другите новини

maintext:
Фотограф: Цветелина Белутова
"Другите новини" е рубрика за уеб новини на БНТ. Ето съдържанието на днешната емисия:Българска снимка попадна в топ 20 за 2016-та на National Geographic.Новогодишната сцена под звездите се строи, готвят се сериозни мерки за охрана.Стоянка Мутафова е главен герой в новата рубрика на ARD, озаглавена "Made in".Китай с ново постижение на високоскоростната жп линия Шанхай - Кунмин."Игра на тронове" е любимият филм на интернет пиратите за годината.В Руанда забраниха магиите и баенето при футболни срещи.В Лос Анджелис отваря музей на провалените връзки.


description: По предварителни данни до края на 2016 г. Националната агенция за приходите (НАП) ще събере общо 17.6 млрд. лв. приходи от данъци и осигурителни вноски. Увеличението спрямо 2015 г. е с 12%, а спрамо 2014 г. - с една четвърт.

title: НАП е хванала 1355 души, скрили по над 90 хил. лв. данъци

maintext:
Фотограф: Анелия Николова
По предварителни данни до края на 2016 г. Националната агенция за приходите (НАП) ще събере общо 17.6 млрд. лв. приходи от данъци и осигурителни вноски. Увеличението спрямо 2015 г. е с 12%, а спрамо 2014 г. - с една четвърт, се казва в отчета на институцията за годината.
Проверките на физически лица за несъответствие на имуществото с обявените от тях доходи през 2016 г. са 1355 с открити недекларирани данъци и осигуровки над 126 млн. лв., което означава 93 хил. лв. средно на човек.
Кампанията на НАП за следене на оборотите по Черноморието през лятото е довела до увеличение на броя на регистрираните касови апарати с близо 10% и увеличение на приходите от ДДС с близо 40 млн. лв.
Отчетеният на фискалните устройства оборот във Варна и Бургас е нараснал в резултат на проверките с над 200 млн. лв.
83% от данъкоплатците декларират и плащат задълженията си в срок.
НАП отчита, че вече предоставя над 80 електронни услуги като над 90% от всички декларации са подадени по електронен път. Администрацията изчислява, че така за годината е спестила над 300 млн. лв. административни разходи на бизнеса и гражданите чрез обработката на над 100 млн. електронни документа.
Приходите от ДДС през 2016 г. са 5.4 млрд лв., с над 1 млрд. лв. повече от предходната година. А приходите от осигурителни вноски (социални и здравни) достигат 7.3 млрд. лв. Увеличението е с над 500 млн. лв. спрямо година по-рано. Над 105 млн. от ръста се дължи на повишение в постъпленията от здравноосигурителни вноски.


title: Министър Бъчварова нареди засилване на охраната на местата, където се събират много хора

maintext:
Фотограф: Юлия Лазарова
Въпреки липсата на реална заплаха за терористични действия министърът на вътрешните работи в оставка нареди засилване на граничния контрол и охраната на мероприятия, свързани с коледните и новогодишните празници, места, посещавани от големи групи от хора, търговски центрове, коледни базари, концерти и чествания. Мерките се отнасят и за обекти от националната транспортна инфраструктура като метростанции, спирки, ЖП и автогари и летища, както и дипломатически представителства на държавите от международната антититерористична коалиция.Румяна Бъчварова съобщи мерките на брифинг след заседанието на консултативната група по противодействие на тероризма към Съвета на сигурността, предаде "Фокус". Мерките са в отговор на убийството на руския посланик в Турция и а таката срещу коледен базар в Берлин Министърът в оставка допълни, че МВР няма данни за настроения на крайно десни и националистически организации за извършване на ответни действия, насочени към ислямски религиозни обекти, бежански центрове или отделни представители на българската мюсюлманска общност и чужди граждани.Румяна Бъчварова специално подчерта, че не са постъпили данни за планиране, организиране и осъществяване на терористично нападение на територията на страната. "През последните седмици в Националния контратерористичен център е постъпвала информация за евентуално преминаване на членове на терористични организации, опитващи се да достигнат до страни от Западна Европа, включително и през територията на България", допълни министърът в оставка.


description: Откъсът е от пътепис на писателката Златка Чолакова, открит от Кристина Попова и Нурие Муратова. Чолакова, интелектуалка с леви убеждения, посещава Брюксел през 1958 г. В разговор колко получават работниците в България и в Белгия събеседникът й възкликва: Че какъв смисъл има да се прави революция, когато за работниците ще стане толкова зле?

title: Разговор за работниците в България и в Белгия през 1958 г. (откъс)

maintext:
Фотограф: Архив на Златка Чолакова
"Да излезеш от сянката" е книга на Нурие Муратова, Кристина Попова и Жоржета Назърска. Те представят непубликувани произведения на Златка Чолакова (1899 - 1985) и Олга Чавова (1893 - 1973) - две авторки, чиито живот и творчески път са рязко пресечени от политическите превратности в България в средата на 20 век. Принадлежността към образования свят, владеенето на чужди езици, интелектуалните търсения ги правят сравними. И двете "скитници" сякаш следват сходни маршрути, вълнуват се от европейския Север, от екзотичните източни страни, от Близкия Изток, от Америка.
Олга Чавова е професионална музикантка и преподавателка по музика. Златка Чолакова от ранни младини показва остро социално чувство и интерес към политическите идеи. Тръпката на политическото всекидневие се превръща в нейна страст, а симпатиите й отрано са преди всичко към левите идеи. Книгата й от посещението в СССР в 1940 г. улеснява адаптацията й към новия режим след 9 септември 1944 г., докато Чавова се озовава в затворническата килия. Записките на Олга Чавова от страшните дни, които изживява там, са уникално свидетелство за изпитанията на жените, подложени на политически репресии. Автобиографичните й свидетелства за преживяванията й в затвора след 9.септември 1944 г. са издирени и представени от Жоржета Назърска. Спомените, дневникът и непубликувани пътеписи, разкази и пиеси на Златка Чолакова са издирени от Нурие Муратова и Кристина Попова.
В своето разочарование и таен бунт срещу липсата на признание, Златка Чолакова отмъстително съчинява серия злъчни театрални сценки срещу партийните вождове. Сатирите й точно предвиждат бъдещето: падането на Тодор Живков, връщането на Симеон Сакскобургготски, криенето на ценности и валута, моралното падение на властта.
Предложеният откъс е от непубликувания пътепис на Златка Чолакова за пътуването й в Белгия, писан през 1958 г.
Скъпоценното листче беше за мене като оная вълшебна дума в приказките, за да отместя с нея тежкия камък, който закрива портата, зад която е съкровището с елмази на Сезам.
С това листче, след като вече го имаш, започваш да се надяваш, че може би с негова помощ ще се отворят и за тебе тежките порти на граничния пункт, за да те пропуснат да влезеш в друг някакъв мир, мирът отвъд, в градината на забранения плод на някакъв непознат, отдавна забравен за нас свят. Там вече 15 години ние не сме ходили, не сме надниквали, не сме се дори осмелявали да мислим за там. Стоиш отделен, слушаш само хули, че там е най-жестоката експлоатация на "човека от човека" и все пак се стремиш да го видиш. Вярваш или не вярваш, тъй ли е или не е, все по-добре е да сложи човек пръста си на раната и да види сам. Ще го видиш може би с това малко листче, което ще ти отвори една затворена врата, но след като търпеливо чакаш това цели 10 месеца!
Като започнеш да готвиш документите, няма край: бирнически, служебни с мнение за тебе. Добре, че ми дадоха едно хубаво свидетелство, написа го Гиза, а го подписа Радевски. Само ме запита – пари ще искаш ли от Съюза /на писателите - бел.ред./? Пари дават, но не на всекиго. Понеже знаех, че ако поискам пари, няма да ми дадат листчето с "доброто мнение", поисках само него. Портрети, портрети. За снимки давах поръчка след поръчка, защото например, за да получиш френска виза, трябваше да представиш в легацията цели ОСЕМ портретчета. Това да му е най-тежкото – давай снимки, да не би някъде да сбъркаш нещо, та да могат по-лесно да те пипнат, нашите или техните. Сега вече едно е ясно и налице – нашите ще те гледат като техен човек, техните пък – като наш човек. И тука, и там ще се пазят от тебе... ето, това е да си на прага на две епохи.
Всеки, който през 58 година дръзне да прекрачи портите на Сезам, за да си събере елмази от съкровищницата му, не бива нито за миг да забравя именно това – ти си непрекъснато под окото на наште и на ваште. Всяка твоя стъпка, всяко твое желание, всяка изказана гласно мисъл се гледа внимателно, тълкува се, обяснява се по своему, взема се в някакви незнайни за тебе съображения. И на мен не ми се вярваше, че е така, но опитът не само го потвърди, но дори настоятелно подчерта, че колкото и нищожен и незначителен да е човечецът, какъвто и да си ти в днешно време, ти можеше да бъдеш или приятел, или враг.
Да се говори за Мьоние
може в цяла една книга. Да се разказва за неговите картини и статуи – това е все едно да светотатстваш пред изкуството, защото трябва да го видиш. Да можех, бих приложила тук някакви илюстрации. Едно е главното, че когато на Запад изсмукват и последната капка пот от гърба на миньора, Мьоние със своите творби показа на хората, даде им да почувстват, че има една категория хора, към които се отнасят жестоко и безжалостно ония, които имат пари, много пари. А в техните ръце са попаднали другите хора, които нямат пари. Тежко на поваления, казваха едно време римляните.
И все пак, една страница трябва да напиша за оня, който пази музея и дава билетчета на посетителите, освен на ония със синя карта. Елате да се подпишете, за да знаем откъде идвате и ако имате време поседнете да си поприказваме – покани ме пазачът. Поседнах на един стол в хола, край една ниска масичка, на която тоя нещо работеше.
- Тежък е животът на нашия миньор, както виждате – заговори той.
Кимнах, твърде тежък бе техният живот: Ето на, Константин Мьоние го показа, той разтърси обществената съвест, той се загрижи за тия хора, за които до преди войната у нас малко се интересуваха богаташите.
- Зная, че у вас имаше революция, за да се подобри животът на работника. У нас това стана почти без сътресения, направи го Вандервелд.
Спомних си, че действително тука имаше Вандервелд, който се смяташе за враг на работниците и за отстъпник от марксизма. А виж ти какво ми разправяше тоя човек. От това любопитството ми още повече се усили. Оня, когото у нас смятаха за опасен човек за работниците, тоя тук ми говореше с възторг за него. Очаквах да продължи, но той замълча.
- Е, и какво направи за работниците Вандервелд?
- Много просто, преди войната нашите работници не бяха организирани и господарите с много пари ги тъпчеха, както намереха за добре, плащаха им както им скимне. Но Вандервелд създаде закон, по който на работника не може да се плаща произволно. У нас има норма – за обикновен труд се плаща на час по 25 франка. Според това колко работиш, толкова ти се заплаща. Ако работникът е специалист, квалифициран в работата си, му се плаща над тая ниска надница. Но винаги се изчислява на час. Никак не им беше приятно такова нещо на нашите работодатели, но го преглътнаха, за да не се бунтуват работниците. Така се получи едно помирение. Всъщност, при такива надници у нас, работникът ни живее сносно. А колко на час получават вашите работници след революцията?
Сега пък аз замълчах. Как да кажа, как да обясня? У нас се плащат такива надници, че ако му кажа, той нямаше да повярва.
- Може би у вас са по-добре поставени работниците в кооперативните земеделски стопанства? Колко получават там?
Почнах да дъвча, да мънкам и най-сетне, след като той ме подкани, престраших се и го помолих да не обажда откъде е научил това. Казах му за парите не на час, а на трудоден – 3–5 лева, някъде до 10 лева и това е всичкото, при това за цял ден изнурителен труд на слънцето, на полето. Той така се опули, буквално се опули от учудване и ме гледаше, като че ли искаше да каже:
– Защо пък ти трябваше да ме послъгваш? Но когато и последната следа от съмнение
не остана в това учудено лице, той каза:
- Ами че за това ли се бориха вашите работници? А колко изкарваха като частни стопани преди?
Казах му.
– Че какъв смисъл има да се прави революция, когато за работниците ще стане толкова зле?
Трябваше ли да му обяснявам, че това се нарича у нас "свобода" и свободен труд. Че трудът у нас сега е вече "песен" след такива големи печалби за стопаните, на които всичко взеха и им дават трохи, колкото да не умрат от глад.
Той наведе главата си, дълбоко замислен. След това ме погледна право в очите и каза:
– Вярвам ви, ако друг би го казал, бих счел, че ме заблуждава. Вярвам ви. Само жалко, че така хубаво сте се наредили. Това нашите работници не биха могли да понесат, пък и нашите работодатели не биха допуснали такова ограбване, макар да са буржоазна държава. За нас работниците, няма значение кой ще нареди това, дали социалистът Вандервелд или Сталин, важното е той да живее добре, сносно, човешки, а не както вашите та те буквално гладуват. Такава жестока експлоатация не съм очаквал, при това в една комунистическа страна!
Въпреки всичко, се разписах в книгата му. Не вярвам да ме обади, затова, че му казах истината. Той знаеше, че за това може би аз трябваше да отговарям.
Длъжна бях може би да говоря заучени неща, които нямат никакво значение.
Казах истината, защото ме досрамя не от тоя човек, а от творец като Мьоние, пред пиедестала на чиито творби бях застанала, за да видя как той даде първия призив за грижа за работника.


title: Видео: Другите новини

maintext:
"Лимонада" донесе ново признание за Бионсе.
Вижте съдържанието на уеб новините на БНТ днес:- В НДК ще монтират осемметрова елха, изработена от строителни отпадъци.- Арън Андерсън успя да стигне до Южния полюс с инвалидна количка върху ски.- Властите все по-често търсят информация от потребителските профили във Фейсбук.- Група "ПИФ" тръгва на коледна обиколка, кани феновете си със закачливо видео.- Дядо Коледа сменя зелените дрехи с червени доста преди рекламата на популярна газирана напитка.- "Лимонада" донесе ново признание за Бионсе.


description: Испанските медии смятат, че церемонията по връчването и фотосесията са били в четвъртък

title: Роналдо е фаворит да получи първата "Златна топка" след раздялата с ФИФА

maintext:
Кристиано Роналдо вероятно вече е получил приза, тъй като в неделя отпътува за Япония
Кристиано Роналдо вероятно ще бъде обявен като първия носител на "Златната топка", след като наградата се върна при оригиналния си собственик - френското списание "Франс футбол".Носителят на приза, който в последните пет години беше под шапката на ФИФА, ще бъде обявен тази вечер в Париж, каквато беше традицията допреди няколко години.Португалският нападател няма да присъства лично на церемонията, тъй като е на хиляди километри в Япония, за да участва в световното клубно първенство с "Реал" (Мадрид).ФИФА и собственикът на "Франс футбол" ASO прекратиха партньорството си, което стартира след световното първенство в Южна Африка през 2010 г. Тогава те обединиха сили за една обща награда, а Лионел Меси я спечели четири пъти и Роналдо два.Сега "Франс футбол" отново ще връчва оригиналната "Златната топка", която датира от 1956 г. Победителят се определя по традиционния за списанието начин - в анкета от селектирани журналисти. Наградата на ФИФА за най-добър футболист в света ще бъде връчена през януари.Според информация в испанските медии Роналдо вече е информиран, че печели приза. Според някои дори церемонията по връчването и фотосесията са направени в четвъртък. Те смятат, че затова португалецът е изрусил "до златно" перчема си.Sportingbet дава коефициент 1.13 за това, че именно Роналдо ще е носителят на трофея, но някои други букмейкъри като 188bet са свалили коефициента до 1.03. Лионел Меси получава коефициенти между 6 и 12 за победител.През тази година португалецът вкара 48 гола в 52 мача за клуба си, стана европейски шампион на клубно и национално ниво."Реал" победи "Атлетико" (Мадрид) във финала на Шампионската лига, а два месеца по-късно Португалия се наложи над Франция във финала на европейското първенство.


title: Нов масов протест в Южна Корея поиска оставката на президента

maintext:
Фотограф: Kim Hong-Ji
Стотици хиляди южнокорейци протестираха днес за шести пореден уикенд, настоявайки за оставката на замесената в скандал президентка Пак Гън-хе , предаде БТА.Днес протестиращите се доближиха най-много досега - бяха само на стотина метра от сградата на президентството - Синия дом. Те призоваха Пак Гън-хе незабавно да напусне президентския пост, като отхвърлиха третото й по ред публично извинение и настояха парламентът да реши кога и как тя да се оттегли, съобщава Ройтерс.Според организаторите в протеста са участвали около един милион души, а според полицията - 200 хиляди, отбелязва Франс прес.Опозиционните партии в Южна Корея внесоха снощи за разглеждане в парламента проекторезолюция за отстраняване на Пак Гън-хе от поста й. Гласуването по въпроса ще се състои на 9 декември. Резолюцията, в която държавният глава е обвинена, че е нарушила конституцията, злоупотребявайки с власт, се подкрепя от 171 депутати, включващи представителите на опозицията и независимите.В четвъртък управляващата партия се обяви за оставка на президентката през април 2017 г., а опозицията настоява тя да се оттегли незабавно. За да стане това обаче опозицията се нуждае от подкрепата на 200 от общо 300 депутати в Националното събрание.Пак Гън-хе е обвинена, че е допуснала близката й приятелка Чхуе Сун-сил да се меси в държавните дела, като й е дала достъп до официални държавни документи, макар че тя не заема никакъв официален пост.Миналия месец южнокорейската прокуратура огласи неокончателните резултати от разследването по делото за Чхуе Сун-сил и двама бивши сътрудници на президентската администрация. Предявени са им обвинения в корупция, рекет и злоупотреба със служебни пълномощия. Става дума за непотвърдени досега твърдения за оказван натиск върху редица компании да отчисляват десетки милиони долари във фондове, контролирани от Чхуе Сун-сил. Следователите смятат, че президентката Пак Гън-хе най-малкото е знаела за ставащото.


description: Като централен нападател за "Витоша" (Бистрица) Борисов направи хеттрик и даде две асистенции за победата със 7:4 в двубоя за третото място срещу "Левски".

title: Бойко Борисов стана голмайстор на турнир за ветерани с ЦСКА и "Левски"

maintext:
[LAP.bg]
централен нападател за "Витоша" (Бистрица) Борисов направи хеттрик и даде две асистенции за победата със 7:4 в двубоя за третото място срещу "Левски". Трите му гола бяха напълно достатъчни, за да стане топреализатор на събитието в комплекс "Царско село".
Все пак на вратата на сините не беше професионален вратар, а треньорът на "Астана" Станимир Стоилов. За сините играха
, воден от голямата си звезда Любослав Пенев. Червените се наложиха във финала с 3:2 над "Локомотив" (Пловдив), в чийто състав игра Ясен Петров.
Преди това на полуфиналите ЦСКА се справи с "Витоша" с 3:1, а Пенев се отличи с гол и пас. В другата полуфинална среща "Локомотив" (Пловдив) нямаше проблеми с "Левски" и ги срази лесно с 5:1.
Делегацията на черно-белите беше водена от клубния президент Христо Крушарски и от легендата на клуба Христо Бонев, които се срещнаха с любимеца на червените фенове Стойчо Младенов, треньор номер 1 на миналия век Димитър Пенев и главният мениджър на "ЦСКА-София" Стойчо Стоилов.
Премиерът в оставка Бойко Борисов стана голмайстор на турнира за ветерани, в който участваха ЦСКА и "Левски".Катооще Емил Велев-Кокала, Стефан Павлов-Фифи Перото, Руслан Вуцов и Сашо Начев.Турнирът беше спечелен от ЦСКА


title: Кръчми, хотели и ресторанти в Чехия вече са вързани електронно с данъчните

maintext:
Фотограф: Асен Тонев
Правителството на Чехия задейства система, обхващаща около 40 000 хотели, ресторанти и кръчми, чрез която по електронен път се регистрира всяка продажба. Целта е да се намали укриването на доходи и неплащането на данъци.
Но мнозина се опасяват дали това няма да увеличи цените и не е ли това прекомерна мярка за бирарии и кръчми, които и днес са в центъра на живота на малки градчета и села.
Чрез системата ЕЕТ всяко плащане в заведение и хотел се регистрира електронно и издаваната касова бележка съответства на отчетеното в базата данни на данъчните.
По този начин финансовото министерство разчита да събере до 660 милиона евро повече, когато след две години системата обхване и всички магазини.
Законът бе подкрепен от търговската камара с мотива, че това ще помогне за откриване на онези, които нечестно правят бизнес.
Собствениците на малки кръчми казват, че се натоварват с допълнителни разходи за закупуване на нови касови апарати, свързване с интернет и поддръжка на системата.
Според най-голямата пивоварна група Plzensky Prazdroj, стотици собственици на бирарии вече са спрели да поръчват кегове и това се възприема като сигнал, че поне някои от тях вероятно закриват бизнеса си. "Става дума предимно за малки кръчми в провинцията, в които не се сервира топла храна", казва Томаш Мраз, отговарящ в пивоварната за продажбите за ресторанти. "Очакваме ефектът от въвеждането на ЕЕТ да се усети в края на годината."
Чехия е страната с най-голяма консумация на бира в света на глава от населението - около 140 литра годишно. Близо 40% от тях са наливна бира в кръчмите.
Поддръжници на новата система казват, че който затвори заведението си, вероятно не е декларирал приходи по ДДС и е използвал нерегистрирани суми, за да плаща на персонала си и то без да го осигурява.
"Ройтерс" припомня, че много подобни заведения добавят към приходите си с монтиране на автомати за хазарт и по-строгата регулация на този сектор оказва натиск.
Планираната забрана за пушене в бирарии и заведения ще е следващият удар по бизнес модела им.
В същото време собственик на ресторант от Източна Чехия, който затваря заведението, казва пред агенцията, че "освен големите хотели, никой друг не отчита истинските си приходи".
Собственик на няколко ресторанта в Прага коментира, че заради допълнителните разходи "хората, които познавам, вдигат цените с около 10%".


description: През 2015 г. образуваните битови отпадъци са били 3 011 хил. тона От тях депонирани са били 1 856 хил. т, предадените директно за рециклиране – 154 хил. тона., а стигналите до съоръжения за вторично третиране възлизат на 1 002 хил. тона. Това сочат данните от Националния статистически институт, изчислени на базата на регулярното статистическо наблюдение за битовите отпадъци, така и от Националната информационна система за отпадъците на Изпълнителната агенция по околна среда.

title: Битовите отпадъци са били над 3 млн. т през 2015 г., голяма част от тях са депонирани

maintext:
Тази статия е част от темата "Рециклатор"
Фотограф: Надежда Чипева
През 2015
г. образуваните битови отпадъци са
били
тона
От тях
депонирани
са били
856
млн. т,
п
редадените
директно
за рециклиране
–
154
хил. тона.,
а
стигналите до
съоръжения за вторично третиране възлизат на 1.
002
млн.
тона
.
Това сочат данните от Националния статистически институт, изчислени на базата на регулярното статистическо наблюдение за битовите отпадъци, така и от
Н
ационална
та
информационна система за отпадъци
те
на Изпълнителна
та
агенция по околна среда.
За същата година събраните
строителни
отпадъци на депата за битови отпадъци са
466
хил. тона.
Количеството на събраните битови отпадъци се оценява чрез преки измервания, а при липса на такива - на базата на транспортни документи.
Продължава изграждането на регионални системи за управление на битовите отпадъци. Същевременно се закриват изградени в миналото
депа за битови отпадъци
, които не отговарят на екологичните изисквания. През 2015 г. системите за битови отпадъци са 151, от които
43
регионални.
93
20
килограма.
Битови отпадъци са отпадъците, които се получават в резултат на жизнената дейност на хората по домовете, в административни, социални и обществени сгради. Към тях се приравняват и отпадъци
те
от търговски обекти и съпътстващи производството занаятчийски дейности, обекти за отдих и забавления, когато нямат характер на опасни отпадъци и в същото време тяхното количество или състав не пречи на третирането им съвместно с битовите.
3.011 млн.1.Обслужените населени места през 2015 г. са 4 5. Същевременно събраните битови отпадъци на човек от обслужваното население за 2015 г. са оценени на 4


title: На 1000 мъже в Бургас се падат 1092 жени

maintext:
[НСИ]
Като туристически град през миналата година Бургас отчита 135.7 хил. гости, като българските граждани са 71.7% от общия брой. В града са работели 59 места за настаняване с над 10 легла - хотели, мотели, къмпинги, хижи и др. Броят на стаите в тях е 1883, а на леглата - 3592.
Общият брой на реализираните нощувки е 337 хил., от които 225.2 хил. са на български граждани.
Приходите от нощувки възлизат на 15.9 млн. лв., 53% от тях е делът на приходите от български граждани.
Наред с имениците, банкерите и търговците на Никулден своя празник отбелязва и Бургас, напомнят от Националния статистически институт.Според данните за града към края на 2015 г. неговите жители общо са били 203 017 като повечето са жени - 105 990 при 97 027 мъже. Така на 1000 мъже се падат 1092 жени.През изминалата година обаче са се родили повече момчета - 949 общо, или с 6 повече от момичетата. Общо новородените тогава са били 1892.И в този град обаче естественият прираст е отрицателен - с 396 души. През годината в града са се заселили 3242 души, а са се изселили 4289. Сключени са 828 брака, а разводите са 374.


title: Лавров предложи на Путин да изгони 35 американски дипломати

maintext:
CNN и други западни медии, отново позовавайки се на американски официални източници, разпространиха недостоверна информация".
Премиерът Дмитрий Медведев се включи в критиките, като написа в профила си в "Туитър": "Печално е, че администрацията на Обама, която започна живота си с възстановяване на сътрудничеството, го завършва с антируска агония. RIP".
Печально, что администрация Обамы, которая начинала свою жизнь с восстановления сотрудничества, заканчивает ее антироссийской агонией. RIP
— Дмитрий Медведев (@MedvedevRussia) December 30, 2016
Руският министър на външните работи предложи на президента Владимир Путин да изгони от страната 35 американски дипломати и да забрани за останалите достъпа до два обекта в Москва, предаде ТАСС.Предложението на Сергей Лавров е "огледален" отговор на решението, което обяви Барак Обама в четвъртък спрямо руски дипломати в САЩ.Министерството определи като "несъответстващи на реалността" съобщенията на западни медии, че ще бъде закрито англоезично училище в руската столица, използвано от децата на дипломати от САЩ, Канада и Великобритания.В профила си във "Фейсбук" говорителката Мария Захарова с характерен тон написа: "И няма нужда да пишете, че "Москва опроверга" или че "Москва няма да..." Напишете го както си е: Телевизия


title: Как звучи Виена

maintext: Как да привлечеш и задържиш вниманието на чуждите туристи е постоянният въпрос пред представителите на туристическия бизнес навсякъде по света.Преди Коледа най-музикалната столица на Европа - Виена, подари на всички, които я обичат, звуков календар.Така туристическият борд на града съчета две традиции - на адвент календарите, с които католиците отброяват дните до Рождество Христово, и на меломаните, които очакват Виенския новогодишен концерт."Открий как звучи Виена" е името на интерактивна игра в сайта за туризъм Wien.info. Там всеки ден участникът във викторината прослушва кратък звуков файл и трябва да отговори какво чува като избира от три възможности. Досега част от избора бяха откъс от Коледна меса в катедралата "Св. Стефан", концерт в залата "Коцертхаус", звуците, които човек може да чуе на популярния пазар "Нашмаркт", в зоологическата градина или пред някой от традиционните щандове с кренвирши. За далите правилен отговор се отваря нов прозорец, от който научават допълнителна информация за съответното събитие.За непозналите има нов шанс на принципа "познай от три пъти".Дълбок бас ентусиазирано сумти на фона на детска глъч. Трите възможности са "шум в зоологическата градина", "двойка, която флиртува" и "някой яде торта в "Захер кафе". Опитът с тортата се оказва погрешен, а следващо гласуване върху зоологическата градина носи успех. Така научаваме, че тя е основана през 1752 г. а днес има над 500 вида обитатели. Позналият изпълнението на Хора на виенските момчета пък научава, ако не го е знаел, че той е създаден през 15 в., а днес включва около 100 хористи на възраст между 9 и 14 г. Техният репертоар обхваща музика от средните векове до съвременността. За последните 90 г. около 2400 момчета са преминали през хора, обиколили са 97 държави с 1000 турнета.Победителят за деня получава порцеланова камбанка, изработена в работилницата в "Аугартен", а голямата награда е пътуване до Виена за двама.Играта е достъпна на три езика - немски, италиански и английски. Слагайте слушалките!


title: Параолимпийците си търсят 3 млн. долара от Рио

maintext:
Международният параолимпийски комитет (IPC) е помолил кмета на Рио де Жанейро Едуардо Паес да им помогне в събирането на 3 милиона долара, които организаторите на игрите в Рио им дължат.
Говорителят на комитета Крейг Спенс заяви за Би Би Си, че са "изключително разочаровани", че организаторите в Рио са пропуснали крайния срок за плащането на пътуването, след като преди това са пропуснали и първата дата.IPC вече е помогнал на по-малките държави за участието на параолимпиадата, тъй като те от своя страна също са вземали заеми за транспортните разходи.Като резултат IPC в момента има дупка от 3.7 милиона долара, които трябва да бъдат покрити от организаторите на параолимпиадата."Много сме разочаровани, че втората вноска по покриването на транспортните разходи, както и първата не бяха платени навреме. Затова търсим спешно решение от всички замесени страни", заяви Спенс."IPC се намеси, за да могат малките национални параолимпийски комитети да функционират. Колкото повече продължава тази ситуация, толкова е по-вероятно други национални комитети да поискат подкрепа от нас", добави той.Допълнително усложнение идва от това, че организаторите обявили на параолимпийците, че не могат да им платят, защото на свой ред им се дължат от градските власти. А пък техните сметки са замразени заради две дела за неплатени дългове.Спенс заяви, че е изпратил писмо до Паес, който беше отговорен за финансовата намеса в последния момент, чиято чел беше да не пропадне провеждането на параолимпиадата."Снощи изпратихме писмо до кмета на Рио Паес, който оказа голяма подкрепа на параолимпийските игри, като го молим да се намеси", коментира Спенс.


title: Все повече българи пазаруват и плащат онлайн, сочи проучване на Visa

maintext:
България се представя доста добре в онлайн плащанията в сравнение с другите страни в региона, посочи Красимира Райчева, директор на Visa за България, но не посочи конкретни данни.
Фотограф: Юлия Лазарова
Расте броят на българите, които пазаруват онлайн по няколко пъти в месеца. Увеличават се и тези, които правят плащането онлайн, а не с наложен платеж. Това показват данните от ново проучване на Visa за България.Проучването е изготвено от "Ноема" по поръчка на "Visa Европа". Проведено е в 10-те най-големи града на страната и обхваща хора на възраст между 18 и 55 години с месечни доходи над 800 лв.Според проучването 40% от българските потребители пазаруват онлайн по няколко пъти месечно и всеки месец, което е ръст от 7% спрямо резултатите от същото проучване, проведено преди година. От компанията посочват, че очевидно българите все повече осъзнават ползите от електронните разплащания и повишават доверието си в тях. Показателно за това е и че 20% от анкетираните посочват, че ще напуснат сайта на съответния търговец, ако той не предлага онлайн разплащане.От Visa признават, че около месец преди Коледа има силен ръст на онлайн пазаруването, което се вижда и при други големи празници като Великден или през лятото, когато най-много хора излизат във ваканция."Тази Коледа почти един от всеки трима българи ще избере електронни разплащания като начин да заплати подаръци", коментира Красимира Райчева, мениджър на Visa за България. Тя допълва, че се очаква 29% от потребителите да плащат онлайн разходите си по време на празниците.Традиционно най-голям дял при онлайн пазаруването са пада на дрехите и обувките - 64%, което е ръст с 4% спрямо миналата година. Следват почивките с 40%, технологичните продукти - с 39%, и книгите - с 21%, като при тях за година има ръст от 5%. Данните сочат, че жените купуват онлайн повече книги в сравнение с мъжете, а при мъжете акцентът е върху техниката, купена по този начин. Също така мъжете обичат да купуват самолетни билети предимно онлайн, при жените това се отнася за почивките, битовите услуги, дрехите и обувките.Има и някои категории продукти, за които българите предпочитат да плащат само онлайн - почивки (26%), самолетни билети (22%), ваучери за козметични продукти (17%) и битови услуги (16%).Почти половината от онлайн покупките анкетираните правят в български електронни магазини - 45%, на големите международни търговци на дребно се пада дял от 20%, на други международни онлайн магазини - 15%, а от сайтовете за колективно пазаруване - 21%.Най-важният критерий за избор откъде да се пазарува онлайн е безплатната доставка - за 62% от анкетираните, богатият избор на категории продукти - за 62%, наличието на сертифицираща система - за 43%, и възможностите за покупка на ваучери - за 34%.Популярността на наложения платеж за година спада с 2%, като остава предпочитан метод за 38% от анкетираните. С дебитна карта предпочитат да плащат 22% от хората, 8% - с кредитна карта, и също 8% използват платформи за електронни разплащания.По-младите българи (18-35 г.) предпочитат да плащат онлайн за дрехи и обувки (69%), технологични продукти (41%) и детски стоки (19%). В по-високата възрастова група - от 36 до 55 г., харчат онлайн най-вече за почивка - 42%, книги - 25%, стоки - 15%, и самолетни билети - 18%.